als_Latn dik_Latn sag_Latn
Temat Kryesore
- 18 – vjeçarja Egzonita Ala me origjinë nga Shqipëria, vitin e kaluar ka arritur të mbajë katër kurora miss-i, ku më e rëndësishmja ka qenë “Miss Gjermania” që e çoi edhe në “Miss World”
Dorjana Bezat
Bukuria fizike është një “pushtet” të cilën natyra ua jep pak njerëzve. I tillë është edhe rasti i 18-vjeçares me origjinë shqiptare Egzonita Ala. Megjithëse është shumë e re në moshë ajo ka mundur të triumfojë në shumë konkurse bukurie. Fillimisht me ndrojtje e më pas duke fituar vetëbesim ajo mundi që në vitin 2014 të mbajë 4 kurora të rëndësishme, të cilat do t’i kishte zili çdo vajzë. Egzonita u shpall si vajza me e bukur në diasporë duke rrëmbyer kurorën e “Miss Diaspora 2014”. Njohjet e krijuara aty e benë që ajo të marrë pjesë edhe në konkurse të tjera e të shpallet “Miss Photogenic 2014”, “Miss Süd-Deutschland 2014” dhe së fundmi “Miss Deutschland 2014”. Kurora si më e bukura e Gjermanisë i dha mundësinë ta përfaqësojë këtë shtet edhe në “Mis World 2014”, event i cili u mbajt në dhjetor të vitit të kaluar në Londër. “Pasi u zgjodha si vajza më e bukur në diaspore, çmimi i radhës që unë synoja idhe “Miss Gjermania”. Falë këmbënguljes dhe suksesit arrita që ta merrja edhe këtë çmim. Natyrisht emocionet ishin të mëdha. Fakti që mora kaq kurora në një kohe të shkurt, ishte një ëndërr që do ta lumturonte çdo vajzë. Nuk di si ta shpreh, por jam shumë e lumtur për atë që kam arritur”, u shpreh për gazetën “Shekulli” Egzonita Ala.
Fakti që më e bukura e Gjermanisë u shpall një vajzë shqiptare do të thoshte shumë si për organizatorët e eventit ashtu edhe për vetë Egzonitën. Përveç emocioneve të skenës, ditët e para ajo duhet të mposhte edhe paragjykimin e vajzave të tjera konkurrente. “Më e rëndësishme se kurora, në këtë event ishte se nuk kishte shenja racizmi , kjo më bëri që kurorën ta shikoj si një harmoni mes vendesh dhe një triumf të bukurisë shqiptare. Pra, kjo kurorë nuk është vetëm e imja po është sa e Gjermanisë aq edhe e Shqipërisë”, tha ajo.
Përveç kurorës nga ky konkurs Egzonita përfitoi edhe shumë oferta pune për të vijuar në botën e modelimit. Megjithatë për Egzonitën kjo rrugë nuk do të vazhdojë gjatë. “Falë bukurisë arrita deri këtu, ku fitova disa çmime dhe kurora, por kjo nuk do të thotë që kam aftësi të parashikoj se çfarë do të ndodhë me mua pas disa vitesh. Megjithëse ndonjëherë nuk shikoj ndonjë të ardhme në këtë fushë. Gjithsesi për mua ka rëndësi e tashmja dhe po shijoj ato që kam për momentin”, tha ajo.
Duke parë fotot e saj të shumta apo duke lexuar për të shumëkush do të mendojë se Egzonita është nga ato vajza që ka jetuar gjithmonë mes luksit. Mirëpo kjo nuk është aspak e vërtetë. Egzonita nuk është si ato vajzat që nuk jetojnë dot pa tualet apo matin kaloritë që konsumojnë. Sipas saj bukuria më e madhe e një fytyre është kur ajo është e pastruar nga çdo lloj make-upi. Pika e saj e fortë që e ka bërë të triumfojë gjithmonë ka qenë vendosmëria dhe besimi në vete se nëse dëshiron vërtet diçka mund ta arrish.
Ajo është rritur nga dy prindër emigrantë nga Peja e Kosovës. 20 vite më parë ata u zhvendosën në Stuttgart të Gjermanisë ku punuan fort për të krijuar një të ardhme sa më të mirë për fëmijët e tyre. Duke i njohur sakrificat e prindërve Egzonita u është shumë mirënjohëse për jetën që i kanë ofruar. “Gjermania është vendlindja ime. Prindërit e mi para shumë vitesh u stabilizuan në Gjermani dhe unë linda këtu. Këshillat e prindërve kanë qenë të vazhdueshme që edhe pse kam lindur në Gjermani unë duhet ta konsideroja atë vend të huaj. Unë duhet të flas dhe të shkruaj shqip sepse jam shqiptare. Fatmirësisht edhe pse kam qenë emigrante kam kaluar një jetë të qetë dhe pa probleme”, u shpreh ajo.
Prandaj botën e modelingut Egzonita e sheh si një pasion, të cilin po ashtu e ndjek duke pasur prindërit si mbështetjen më të fortë. Në përditshmërinë e saj ajo e ndan kohën mes studimeve dhe pasarelave ku herë merr njëra dhe herë merr tjetra prioritet. Aktualisht ajo po ndjek studimet për stomatologji në Stuttgart. Megjithatë një ndër ëndrrat në sirtar ende të parealizuara është të përfaqësojë Shqipërinë në një konkurs bukurie.
“Miss World”
Bukuroshja shqiptare Egzonita Ala përfaqësoi Gjermaninë në “Miss World” më 14 dhjetor në Londër. Këtë garë Egzonita e konsideroi si diçka shumë të rëndësishme për karrierën e saj dhe u mundua të japë më të mirën nga vetja. Në këtë garë botërore këtë vit morën pjesë edhe dy shqiptare tjera: Vita Rexhepi, e cila përfaqësoi Kosovën dhe Xhensila Pere, Shqipërinë. Edhe pse përfaqësoi Gjermaninë, Egzonita nuk la pa përmendur origjinën e saj shqiptare. Edhe në profilin e hapur nga “Miss World” ajo shkruan: “Unë jam lindur në Gjermani, kam kryer shkollimin dhe punoj në Gjermani. Fitorja ime “ Miss Gjermania”, s’ka të bëjë asgjë me prejardhjen time, mirëpo patjetër që jam krenare që vij nga Kosova dhe mundohem në çdo rast ta përmend Kosovën dhe t’ua bëj më dije të gjithëve se unë jam shqiptare e Kosovës”. Pavarësisht se ambiciet e saj ishin për t’u shpallur edhe “Miss World” ajo nuk mundi të triumfonte në këtë konkurs. Megjithatë ajo bëri një paraqitje shumë dinjitoze duke spikatur për gjuhët e shumta që di të flasë, për njohuritë muzikore si edhe për dashurinë për librin.
Bio
Emri
: Egzonita
Mbiemri
: Ala
Vendlindja
: Stuttgart
Mosha:
18 vjeç
Profesioni
: Miss Gjermania
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn lim_Latn als_Latn als_Latn als_Latn als_Latn als_Latn als_Latn eng_Latn als_Latn bos_Latn als_Latn epo_Latn fuv_Latn sag_Latn zul_Latn gla_Latn tsn_Latn als_Latn vec_Latn lmo_Latn als_Latn als_Latn